Μουριά Αρκαδίας

Η Μουριά (παλιά ονομασία: Συριάμου) είναι  χωριό της Γορτυνίας, που αποτελεί τμήμα της  Αρκαδίας. Ανήκει στο Δήμο Κλείτορος, που πήρε το όνομα της αρχαίας πόλης–κράτους του Κλείτορα, ο οποίος υπήρξε, σύμφωνα τον Παυσανία, ο δυνατότερος των βασιλιάδων. 

Το χωριό στέκει στο λόφο ακριβώς πάνω από την τεχνητή λίμνη του Λάδωνα. Η λίμνη προσφέρεται για κωπηλασία, ιστιοσανίδα, ψάρεμα, κολύμπι και βαρκάδα. Πέντε χιλιόμετρα από το χωριό, στις όχθες του ποταμού Λάδωνα υπάρχουν οργανωμένες εγκαταστάσεις εναλλακτικού τουρισμού όπου οργανώνονται τοξοβολία, ορεινή ποδηλασία, κωπηλασία, κανό και καγιάκ. Το ποτάμι και η λίμνη είναι γεμάτα από ψάρια διαφόρων ειδών. Ένα από τα αξιοθέατα της Γορτυνίας είναι το Υδροηλεκτρικό φράγμα του ποταμού Λάδωνα, που κατασκευάστηκε σε μια χαράδρα του Αφροδίσιου βουνού. Συγκεντρώνει 50.000.000 κυβικά μέτρα νερό, που διοχετεύεται στους υδροστροβίλους των δύο ηλεκτρογεννητριών του υδροηλεκτρικού εργοστασίου με σήραγγα. Ο σταθμός παράγει μέση ολική ετήσια ηλεκτρική ενέργεια 350.000.000kwh. 

Δήμος Κλείτορος
Χωριά του νομού Αρκαδίας
Δήμος Γορτυνίας